KOMMISSIONENS FORORDNING (EF) Nr. 2090/98 af 30. september 1998 om Fællesskabets fortegnelse over fiskerfartøjer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), ændret ved forordning (EF) nr. 1181/98 (2), særlig artikel 13, og

ud fra følgende betragtninger:

Der bør ske en harmonisering og rationalisering af procedurerne for meddelelse af oplysninger om karakteristika og elementer til identificering af EF-fiskerfartøjerne, så disse procedurer kan intregreres i EF-bestemmelserne;

der bør med henblik på anvendelsen af den fælles fiskeripolitik oprettes en enkelt referencedatabase vedrørende karakteristikaene for fartøjerne i EF's fiskerflåde; databasen bør fungere uafhængigt af andre anvendelser;

de karakteristika og udvendige mærkninger, der er registreret i databasen, bør være i overensstemmelse med Rådets forordning (EØF) nr. 2930/86 af 22. september 1986 om definition af fiskerfartøjers karakteristika (3), ændret ved forordning (EF) nr. 3259/94 (4), og med Kommissionens forordning (EØF) nr. 1381/87 af 20. maj 1987 om fastsættelse af mærknings- og dokumentationsbestemmelser for fiskerfartøjer (5);

det er derfor nødvendigt at ophæve Kommissionens forordning (EF) nr. 109/94 af 19. januar 1994 om Fællesskabets fortegnelse over fiskerfartøjer (6), ændret ved forordning (EF) nr. 493/96 (7);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

UDSTEDT FØLGENDE FORORDNING:

Artikel 1

Fællesskabets fortegnelse over fiskerfartøjer, i det følgende benævnt »fortegnelsen«, vedrører alle EF-fiskerfartøjer som defineret i artikel 3 i forordning (EØF) nr. 3760/92.

Artikel 2

Fortegnelsen omfatter:

- de data, der skal meddeles for hvert EF-fiskerfartøj på basis af de statusopgørelser, som hver medlemsstat har opstillet over sin flåde fra den 1. januar 1989 eller, i visse særlige tilfælde og efter aftale med Kommissionen, fra et senere tidspunkt

- alle ændringer, som er sket siden disse statusopgørelser, når de har indflydelse på disse data.

Artikel 3

Hver enkelt medlemsstat skal overføre de meddelelser vedrørende begivenheder, der kræves efter bilag I til V, digitalt via et telekommunikationsnet på samme tidspunkt, som den pågældende medlemsstats myndigheder registrerer begivenheden. Kommissionen anerkender modtagelsen af meddelelserne, så snart meddelelserne er blevet valideret i databasen.

Enhver registrering af nye data eller korrektion af ukorrekte data vedrørende karakteristika og/eller elementer til identificering af et fartøj skal ske efter procedurerne i denne forordning.

Artikel 4

Rettelser til fejlagtige oplysninger i fortegnelsen indsendes til Kommissionen efter de i bilag I til V fastsatte bestemmelser senest 30 dage efter, at fejlen er opdaget.

Artikel 5

De under denne forordning meddelte data betragtes som referencedata under EF-lovgivningen, når Kommissionens tjenestegrene har efterprøvet deres korrekthed.

Bindeleddet mellem disse anvendelser og databasen vedrørende Fællesskabets fortegnelse over fiskerfartøjer er det interne nummer, jf. bilag I.

Medlemsstaterne har adgang til de data i Fællesskabets fortegnelse over fiskerfartøjer, der vedrører deres egen flåde.

Artikel 6

Forordning (EF) nr. 109/94 ophæves.

Henvisninger til artikel 1, 2, 3 og 9a i forordning (EF) nr. 109/94 betragtes som henvisninger til henholdsvis artikel 1, 2, 3 og 5 i nærværende forordning. Henvisninger til artikel 8 i forordning (EF) nr. 109/94 for begivenheder vedrørende bilag I-V til forordning (EF) nr. 109/94 betragtes som henvisninger til artikel 4 i nærværende forordning.

Henvisninger til artikel 4 og til artikel 5 og 6 i forordning (EF) nr. 109/94 betragtes som henvisninger til henholdsvis artikel 2 og 3 i Kommissionens forordning (EF) nr. 2091/98 af 30. september 1998 om opdelingen af Fællesskabets fiskerflåde på fartøjskategorier og Fællesskabets fiskeriindsats inden for rammerne af de flerårige udviklingsprogrammer (8). Henvisninger til artikel 8 i forordning (EF) nr. 109/94 for begivenheder vedrørende skema A og B i bilag VI til forordning (EF) nr. 109/94 betragtes som henvisninger til artikel 5 i forordning (EF) nr. 2091/98.

Henvisninger til artikel 3a, 5a, 8a og 9 i forordning (EF) nr. 109/94 betragtes som henvisninger til henholdsvis artikel 1, 2, 4 og 5 i Kommissionens forordning (EF) nr. 2092/98 af 30. september 1998 om anmeldelse af fiskeriindsatsen for så vidt angår visse fiskerizoner og visse fiskeressourcer i Fællesskabet (9). Henvisninger til artikel 8 i forordning (EF) nr. 109/94 for begivenheder vedrørende skema C og skema 2 i bilag VI til forordning (EF) nr. 109/94 eller begivenheder vedrørende bilag VII til forordning (EF) nr. 109/94 betragtes som henvisninger til artikel 3 i forordning (EF) nr. 2092/98.

Artikel 7

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. september 1998.

På Kommissionens vegne

Emma BONINO

Medlem af Kommissionen

(1) EFT L 389 af 31. 12. 1992, s. 1.

(2) EFT L 164 af 9. 6. 1998, s. 1.

(3) EFT L 274 af 25. 9. 1986, s. 1.

(4) EFT L 339 af 29. 12. 1994, s. 11.

(5) EFT L 132 af 21. 5. 1987, s. 9.

(6) EFT L 19 af 22. 1. 1994, s. 5.

(7) EFT L 72 af 21. 3. 1996, s. 12.

(8) Se side 36 i denne Tidende.

(9) Se side 47 i denne Tidende.

BILAG I

DEFINITION AF, HVILKE DATA DER SKAL MEDDELES, OG BESKRIVELSE AF EN RECORD

>

TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II

>TABELPOSITION>

BILAG III

>TABELPOSITION>

BILAG IV

>TABELPOSITION>

BILAG V

>TABELPOSITION>